CELEX: 32003R0217
Language: el
Date: 2003-02-04 00:00:00
Title: Κανονισμός (ΕΚ) αριθ. 217/2003 της Επιτροπής, της 4ης Φεβρουαρίου 2003, για την κατάρτιση των προβλέψεων του ισολογισμού εφοδιασμού σε δημητριακά προϊόντα και σε αποξηραμένες ζωοτροφές των μικρών νησιών του Αιγαίου Πελάγους για το 2003 και για τροποποίηση του κανονισμού (ΕΚ) αριθ. 3175/94 που αφορά τις λεπτομέρειες εφαρμογής του ειδικού καθεστώτος εφοδιασμού

Avis juridique important

|

32003R0217

Κανονισμός (ΕΚ) αριθ. 217/2003 της Επιτροπής, της 4ης Φεβρουαρίου 2003, για την κατάρτιση των προβλέψεων του ισολογισμού εφοδιασμού σε δημητριακά προϊόντα και σε αποξηραμένες ζωοτροφές των μικρών νησιών του Αιγαίου Πελάγους για το 2003 και για τροποποίηση του κανονισμού (ΕΚ) αριθ. 3175/94 που αφορά τις λεπτομέρειες εφαρμογής του ειδικού καθεστώτος εφοδιασμού  

Επίσημη Εφημερίδα αριθ. L 029 της 05/02/2003 σ. 0003 - 0004

Κανονισμός (ΕΚ) αριθ. 217/2003 της Επιτροπήςτης 4ης Φεβρουαρίου 2003για την κατάρτιση των προβλέψεων του ισολογισμού εφοδιασμού σε δημητριακά προϊόντα και σε αποξηραμένες ζωοτροφές των μικρών νησιών του Αιγαίου Πελάγους για το 2003 και για τροποποίηση του κανονισμού (ΕΚ) αριθ. 3175/94 που αφορά τις λεπτομέρειες εφαρμογής του ειδικού καθεστώτος εφοδιασμούΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2019/93 του Συμβουλίου, της 19ης Ιουλίου 1993, όσον αφορά τα ειδικά μέτρα που αφορούν ορισμένα γεωργικά προϊόντα υπέρ των μικρών νησιών του Αιγαίου Πελάγους(1), όπως τροποποιήθηκε τελευταία από τον κανονισμό (ΕΚ) αριθ. 442/2002(2), και ιδίως το άρθρο 4,Εκτιμώντας τα ακόλουθα:(1) Ο κανονισμός (ΕΟΚ) αριθ. 2958/93 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1820/2002(4), καθόρισε τις κοινές λεπτομέρειες εφαρμογής του κανονισμού (ΕΟΚ) αριθ. 2019/93 όσον αφορά το ειδικό καθεστώς εφοδιασμού των μικρών νησιών του Αιγαίου Πελάγους με ορισμένα γεωργικά προϊόντα και, κατ' εφαρμογή του άρθρου 3 του κανονισμού (ΕΟΚ) αριθ. 2019/93, το ποσό των ενισχύσεων του εν λόγω εφοδιασμού.(2) Για την εφαρμογή των διατάξεων του άρθρου 2 του κανονισμού (ΕΟΚ) αριθ. 2019/93, ο κανονισμός (ΕΚ) αριθ. 3175/94 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 140/2002(6), κατάρτισε, για το 2002, τις προβλέψεις ισολογισμού του εφοδιασμού σε δημητριακά προϊόντα και σε αποξηραμένες ζωοτροφές. Πρέπει να καταρτισθούν οι εν λόγω προβλεπόμενοι ισολογισμοί εφοδιασμού για το 2003. Πρέπει, ως εκ τούτου, να τροποποιηθεί ο κανονισμός (ΕΚ) αριθ. 3175/94.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής επιτροπής διαχείρισης των εν λόγω τομέων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Κατ' εφαρμογή των διατάξεων του άρθρου 2 του κανονισμού (ΕΟΚ) αριθ. 2019/93, οι ποσότητες του προβλεπόμενου ισολογισμού του εφοδιασμού για το 2003 από τις μικρές νήσους του Αιγαίου Πελάγους σε δημητριακά προϊόντα και σε αποξηραμένες ζωοτροφές που προέρχονται από την υπόλοιπη κοινότητα, καθορίζονται στο παράρτημα.Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Ιανουαρίου 2003.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 4 Φεβρουαρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 184 της 27.7.1993, σ. 1.(2) ΕΕ L 68 της 12.3.2002, σ. 4.(3) ΕΕ L 267 της 28.10.1993, σ. 4.(4) ΕΕ L 276 της 12.10.2002, σ. 22.(5) ΕΕ L 335 της 23.12.1994, σ. 54.(6) ΕΕ L 24 της 26.1.2002, σ. 9.ΠΑΡΑΡΤΗΜΑΠροβλεπόμενος ισολογισμός εφοδιασμού των μικρών νησιών του Αιγαίου Πελάγους σε δημητριακά προϊόντα και σε αποξηραμένες ζωοτροφές για το έτος 2003>ΘΕΣΗ ΠΙΝΑΚΑ>Η σύνθεση των ομάδων των νήσων Α και Β ορίζεται στα παραρτήματα Ι και ΙΙ του κανονισμού (ΕΟΚ) αριθ. 2958/93.